Johnny Clegg

Jonathan Clegg (Bacup, Lancashire, 1953ko ekainaren 7a – Johannesburgo, 2019ko uztailaren 16a) hegoafrikar musikari eta antropologoa izan zen, Zulu Zuria goitizenez ezaguna. Juluka eta Savuka taldeetan aritu zen, eta baita bakarka ere. Zuluera eta ingelesa nahastu zituen bere abestietan, baita afrikar doinuak Mendebaldeko estiloekin uztartu ere.
 Bizitza 
Ingalaterrako Bacup herrian jaio zen, 1953an, aita ingelesa eta ama rhodesiarra zituela. Haurra zela, Rhodesiara —egungo Zimbabwera— joan zen bizitzera amarekin, eta Hegoafrikara ondoren. Musikari ibilbidea antropologia ikasketekin tartekatu zuen gaztetan. Izan ere, musika zulua ezagutu zuen Johannesburgon, eta Sipho Mchunurekin Juluka taldea sortu zuen. Musikari beltzek eta zuriek osatzen zuten taldea, eta, apartheidaren legeak urratzen zituztela eta, jazarpena jasan zuten Hegoafrikan; nazioartean, baina, arrakasta lortu zuten.

Egoera bera bizi behar izan zuen gero Savuka taldearekin, 1986. urtean Dudu Zulurekin eratu zuena. Zuluera eta ingelesa nahastu zituzten abestietan, baita Afrikako doinuak Mendebaldeko estiloekin uztartu ere. Zulu zuria ezizenarekin egin zen ezagun, eta hainbat sari eskuratu zituen bere ibilbidean. 2019ko uztailaren 16an hil zen, Johannesburgon, pankreako minbiziaren eraginez.

 Diskografia 
 Estudioko diskoak 

 Zuzeneko diskoak 

 Erreferentziak 

Kategoria:Lancashire konderriko jendea
Kategoria:Hegoafrikako antropologoak
Kategoria:Hegoafrikako musikariak
Kategoria:Apartheidaren aurkako oposizioa
Kategoria:Hegoafrikako juduak
Kategoria:Judu laikoak